pethimbo tandi longo molutenda onda ningi omwoopaleki mombelewa yomuwiliki gwiilonga yolutenda ngoka pethimbo ndyoka a li c s middlewick, uuna ndoka middlewick ta ka talelapo pehala lyontumba onda yi naye , oku ke mu yakula , okwa li omuntu omwaanawa, sho middlewick a tuminwa kiilonga yilwe ko south africa, otwa li twa yi noshikoto shopaumwene oku ka tala omulanduli gwe, jp hugo sho eya moshikoto okwa li a nyanyukwa oshoka omwa li mwoopala nawa, niikulya mbyoka ya longekidhwa oya li ta yi tokola elaka, onkene ye nomukadhi sho ya li oya mana po iikulya ayihe no inaa ye tu thigilamo nando osha tse aaniilonga. otwa li ha tu li konima ngele aahona ya mana okulya.aaniilonga yakwetu nomuteleki oya li ha ya popi oshimbulu, naashika osha li sha hokiwa komuwiliki gwomalutenda. esiku lyevalo lye okwa li a hiya komufala nenge omuwiliki gwepangelo mosouth west africa, nolundji okwa li a ithana ndje opo ndi ka yakule aayenda ye. otwa longo nawa naye.nando otwa li nomayooloko getu. kungame ye okwa li omuntu eli hwepo,nonando oombulu onkwawo ndhoka hadhi longo molutenda odhina onyanya ondhigu.